open-index/open-wikipedia-markdown huggingface dataset:
פול סארביינז

**פול ספיירוס סארביינז** (באנגלית: **Paul Spyros Sarbanes**; 3 בפברואר 1933 – 6 בדצמבר 2020) היה פוליטיקאי אמריקאי, שכיהן כחבר הסנאט של ארצות הברית מטעם מדינת מרילנד במשך שלושים שנה בשנים 1977–2007, וקודם לכן כחבר בית הנבחרים של ארצות הברית מטעם מחוז הקונגרס השלישי של מרילנד ומחוז הקונגרס הרביעי. לסארביינז תקופת הכהונה הארוכה ביותר בסנאט מטעם מרילנד עד שברברה מיקולסקי שברה שיא זה ביום אחד בלבד, כאשר כהונתה הסתיימה ב-3 בינואר 2017.

## ביוגרפיה
פול סארביינז נולד בחוף המזרחי של מרילנד, בעיר סולסברי. הוריו היו יוונים, מאטינה (לבית ציגוניס) וספיירוס פ. סארביינז, שהיגרו לארצות הברית מלאקוניה שביוון, ובבעלותם הייתה מסעדה. אחרי שסיים את לימודיו בתיכון ויקומיקו בסולסברי החל ללמוד באוניברסיטת פרינסטון וב-1954 קיבל תואר ראשון. אחרי שזכה במלגת רודס החל ללמוד בבייליול קולג' באוניברסיטת אוקספורד שבאנגליה, וב-1957 סיים את לימודיו שם לתואר ראשון. סארביינז שב לארצות הברית ולמד בבית הספר הרווארד למשפטים.

לאחר שסיים את לימודיו הגבוהים ב-1960, התמחה אצל השופט הפדרלי מוריס איימס סופר ואחר כך החל לעבוד בשני משרדי עורכי דין בבולטימור. ביוני אותה שנה נישא סארייבנס לקריסטין דנבר מברייטון, ולהם שלושה ילדים ושבעה נכדים. רעייתו הלכה לעולמה אחרי מאבק במחלת הסרטן ב-22 במרץ 2009. בנו ג'ון נבחר ב-2006 אל בית הנבחרים כנציג מחוז הקונגרס השלישי של מרילנד, והוא ממשיך לייצג אותו גם בקונגרס ה-116 של ארצות הברית.

ב-1966 נבחר אל בית הנבחרים של מרילנד. במשך ארבע שנות כהונתו כנציג אנאפוליס בבית הנבחרים של המדינה, היה חבר בוועדת המשפט ובוועדת הדרכים והמשאבים. ב-1970 נבחר אל בית הנבחרים האמריקאי מטעם מחוז הקונגרס הרביעי של מרילנד. בבחירות הבאות לבית הנבחרים שנערכו ב-1972 נבחר שוב לבית הנבחרים אך הפעם כנציג מחוז הקונגרס השלישי - שבשטחו תחומות הערים רוקוויל, בולטימור ואזורי מטרופולין מרכזיים אחרים. באוגוסט 1974 נבחר בידי עמיתיו לסיעה הדמוקרטית בבית הנבחרים להציג את הסעיף של הראשון של הליך ההדחה נגד נשיא ארצות הברית ריצ'רד ניקסון באשמת שיבוש מהלכי משפט.

בשלהי 1976 נבחר סארביינז לראשונה לסנאט של ארצות הברית ונבחר מחדש אחת לשש שנים עד ל-2000. ב-1981 היה למבקר תדיר של תקציבים צבאיים. למרות זאת, במאי אותה שנה הוא הצביע בעד אישור הצעת חוק של ממשל רונלד רייגן בדבר תקצוב הכוחות המזוינים של ארצות הברית בסך 136.5 מיליארד דולר אמריקני. ב-11 במרץ 2005 הודיע במסיבת עיתונאים שכינס על החלטתו שלא להציג את מועמדותו לסנאט לקראת הבחירות לסנאט שייערכו ב-2006. עמיתיו של סארביינז בסנאט גרסו כי הסיבה לפרישתו מהסנאט נבעה מתוצאה מתסכולו על כך שלא היו לו תפקיד הנהגתי בסיעה הדמוקרטית. כאשר הקונגרס ה-110 התכנס ב-2007 הוחלף בבן קרדין.

נפטר ב-6 בדצמבר 2020.

## ראו גם
* חוק סארביינז-אוקסלי

## קישורים חיצוניים

* 

## הערות שוליים

קטגוריה:אמריקאים ילידי מרילנד
קטגוריה:עורכי דין אמריקאים
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת אוקספורד
קטגוריה:חברי האספה הכללית של מרילנד
קטגוריה:חברי בית הנבחרים של ארצות הברית ממרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים ממוצא יווני
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
דואו קנאזאווה-אדמוני

**דואו קנאזאווה-אדמוני** הוא דואו פסנתר אשר נוסד על ידי צמד הפסנתרים היפני-ישראלי, טמי קנאזאווה ויובל אדמוני (Tami Kanazawa and Yuval Admony).
## היסטוריה
הדואו נוסד בשנת 1996, בבאנף סנטר קנדה, ומאז הופיע במדינות רבות, הקליט מספר דיסקים וזכה בפרסים נחשבים בתחומם.

ההרכב הופיע באולמות ידועים כגון קרנגי הול, תיאטרון ארג'נטינה, היכל קזלס , תיאטרון הפילהרמונית של אודסה , היכל איזומי  ועוד.

קנאזאווה ואדמוני הופיעו במגוון פסטיבלים עולמיים: פסטיבל האביב בבודפשט, פסטיבל פסיפיק-רים בקנדה, פסטיבל דואו הפסנתר בבאד-הרנלאב שבגרמניה, פסטיבל אודסה, פסטיבל מלחיני אסיה, פסטיבל ישראל ופסטיבל פליציה בלומנטל למוזיקה בת"א.

הדואו הקליט למגוון תחנות רדיו: תאגיד השידור של יפן, CBC קנדה, רדיו ורשה וקול המוזיקה. הדואו גם יזם ב-2003 פסטיבל ישראלי של דואו פסנתר במשכן לאמנויות הבמה, תיאטרון ירושלים ומרכז סוזן דלל.

כיום הדואו מלמד בבית הספר למוזיקה ע"ש בוכמן-מהטה, בכיתות אמן שונות כדוגמת תל-חי, ושופט בתחרויות שונות.

## פרסים

מקום ראשון בתחרויות הבאות:
*התחרות ה-5 לדואו-פסנתר בטוקיו יפן (2000)
*התחרות ה-12 לדואו-פסנתר ברומא, איטליה (2001),
*תחרות IBLA לשנת 2002 
*תחרות יהודי מנוחין באוסקה, יפן (2005)
*תחרות גריג בברגן, נורווגיה (2008)

## קישורים חיצוניים

## הערות שוליים

קטגוריה:הרכבים קאמריים ישראליים
קטגוריה:מוזיקאים ישראלים
קטגוריה:פסנתרנים ישראלים
קטגוריה:פסנתרניות ישראליות
קטגוריה:צמדים מוזיקליים ישראלים
ציקלון ציקלונט

**ציקלון ציקלונט** (בגרמנית: **Cyklon Cyklonette**) היה רכב פתוח בתצורת תלת אופן מתוצרת יצרנית כלי הרכב (אופנועים, תלת-אופן ומכוניות 4 גלגלים) הגרמנית **Cyklon** (שם רשמי: **Cyklon Maschinenfabrik GmbH**) אשר יוצר בין השנים 1902–1923.

## היסטוריה
ה-"ציקלון ציקלונט" בעל שלושה גלגלים. בחזית גלגל אחד כדי לנווט, ולספק הנעה ממנוע 1 צילינדרים 450 סמ"ק המפיק 3.5 כ"ס, רכוב ישירות, בדגמים הראשונים. המנוע מוקם מעל הגלגל הקדמי, והיה בעל הנעה קדמית. ה-"ציקלון ציקלונט" נבנה עם 2 מושבים במקביל.

הדגם נבנה ללא תיבת הילוכים, היה מונע על ידי חגורה, מאוחר יותר על שרשרת מתוצרת "רולר", שהניעה את הגלגל הקדמי. מנוף ארוך עם כבל מצערת והתאמת הצתה שימש כדי לנווט את הרכב.

דגמים מאוחרים יותר היו מצוידים במנוע 2 צילינדרים, 750-1,290 סמ"ק שהפיקו 10 כ"ס. יוצרו דגמים שונים עם שניים או ארבעה מושבים, 2-4 דלתות.

משנת 1920 ייצר היצרן דגמים בעלי 4 גלגלים.

## תמונות

קובץ:1904 Cyklonette - Deutsches Museum Verkehrszentrum.JPG | "ציקלון ציקלונט", שנת 1904
קובץ:1904 Cyklonette von oben gesehen - Deutsches Museum Verkehrszentrum.JPG | "ציקלון ציקלונט", שנת 1904
קובץ:Cyklon 1904.JPG | "ציקלון ציקלונט", שנת 1904


קובץ:Emblem Cyklon.JPG | לוגו היצרן


## קישורים חיצוניים

* 

## הערות שוליים

קטגוריה:דגמי מכוניות שהושקו ב-1902
קטגוריה:מכוניות תלת אופן
קטגוריה:מכוניות קבריולה
קטגוריה:כלי רכב גרמניים
ברכה אביגד

**ברכה אביגד** (1919 - 25 בספטמבר 2016) הייתה ציירת ישראלית, הידועה בציורי הפרחים שלה.

## ביוגרפיה
ברכה אביגד נולדה בשנת 1919 בלייפאיה שבלטביה בשם ביאטריקס גוטמן, לאביה ארתור תיאודור גוטמן, שהיה טייס במלחמת העולם הראשונה ולאמה גוסטה לבית פלדהון. בשנת 1919–1920 היגרה משפחתה לדרמשטט, גרמניה. כבר בנעוריה החלה לעסוק בציור. באותה עת הייתה פעילה במסגרת תנועת נוער ציונית. בשנת 1935 עלתה לארץ-ישראל במסגרת "עליית הנוער" והתיישבה בתל-חי. הנרייטה סאלד פגשה אותה בביקור בתל חי, התרשמה מעבודותיה והעניקה לה מלגה לבצלאל החדש, שם למדה בין השנים 1937–1940. כמו כן למדה ציור אצל יעקב שטיינהרדט, בירושלים.

בשנת 1941 נישאה למאיר (קורט) לוי. את השם "אביגד" אימצה לאחר מותו של בנה - גד. בשנות ה-50 התגוררה בחיפה. בשנותיה האחרונות התגוררה בקריית טבעון.

עיקר יצירתה של אביגד הייתה בתחום הציור הבוטני. היא הרבתה לצייר את פרחי הבר של ישראל. בשנת 1949 יצרה תיאורי כדים עבור "מילון למונחי קרמיקה" (ה'תש"י). במהלך שנות ה-60 של המאה ה-20 התפרסמה יצירתה כחלק מפרויקט שימור פרחי הבר המוגנים של החברה להגנת הטבע. במהלך השנים פרסמה מספר ספרים המציגים את רישומיה. בשנת 2001 פרסמה את ספרה האוטוביוגרפי "סיפור על מרחקים קרובים". עיזבונה האמנותי נתרם לגן הבוטני של האוניברסיטה העברית בהר הצופים.


File:קלף מצויר מתוך מגילת אסתר שהכינה ברכה אביגד כעבודת גמר לבית הספר בצלאל btm11527.jpeg|קלף מצויר מתוך מגילת אסתר שהכינה ברכה אביגד כעבודת גמר לבית הספר בצלאל
File:קלף מצויר מתוך מגילת אסתר שהכינה ברכה אביגד כעבודת גמר לבית הספר בצלאל btm11530.jpeg|קלף מצויר מתוך מגילת אסתר שהכינה ברכה אביגד כעבודת גמר לבית הספר בצלאל


## לקריאה נוספת
* ברכה אביגד, **סיפור על מרחקים קרובים : אוטוביוגרפיה**, 2011

## קישורים חיצוניים

* 
* פרחי בר מוגנים, כרזה עם ציורים של ברכה אביגד (1968) באתר הספרייה הלאומית.
* ברכה אביגד באתר מרכז המידע לאמנות ישראל במוזיאון ישראל.
* 
* ברכה אביגד - ציירת שמירת הטבע, ראיון במסגרת תערוכה במוזיאון בית אורי ורמי נחושתן.
* ראיון אחרון עם ברכה מאת אורי רוזנברג באתר נושנות.
* ברכה אביגד באתר הגן הבוטני של האוניברסיטה העברית בהר הצופים.
* ברכה-גוטמן-אביגד-לוי, באתר ביתמונה
* 
* עירית ציפר, פרח ארץ ישראלי - ברכה אביגד לוי מציירת על פורצלן נעמן, תערוכה במוזיאון ארץ ישראל

קטגוריה:ציירות ישראליות
קטגוריה:ציירים ישראלים
קטגוריה:נשות העלייה הרביעית
קטגוריה:אנשי העלייה הרביעית
קטגוריה:עולות בעליית הנוער
קטגוריה:עולים בעליית הנוער
קטגוריה:קריית טבעון: אישים
קטגוריה:ישראליות ילידות לטביה
קטגוריה:ישראלים ילידי לטביה
קטגוריה:בוגרות בית הספר בצלאל החדש לאומנות ולאמנות
קטגוריה:בוגרי בית הספר בצלאל החדש לאומנות ולאמנות
קטגוריה:מאיירים בוטניים
קטגוריה:ישראליות שנולדו ב-1919
קטגוריה:ישראלים שנולדו ב-1919
קטגוריה:ישראליות שנפטרו ב-2016
קטגוריה:ישראלים שנפטרו ב-2016
Shades of Cool

**Shades of Cool** הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, *[[Ultraviolence]]*. השיר יצא לאור ב-26 במאי 2014, כסינגל מתוך האלבום, על ידי חברת התקליטים אינטרסקופ רקורדס.

השיר הגיע למקום ה-71 במצעד הבילבורד הוט 100.

## רקע וכתיבה
השיר נכתב על ידי לנה דל ריי ביחד עם ריק נואלס אשר כתב עמה את "West Coast", "" ו-"High by the Beach". השיר הוא שיר בסגנון הבלוז רוק, אשר מאפיין שירים נוספים מתוך האלבום, *[[Ultraviolence]]*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:וידאו קליפים שבוימו על ידי ג'ייק נאוה
קטגוריה:בלדות רוק
קטגוריה:סינגלים בהוצאת אינטרסקופ רקורדס
אולפנת דולב

ממוזער|שער האולפנה
ממוזער|נדנדה בחצר
**אולפנת** **דולב** היא פנימייה, ובית ספר חינוך מיוחד (חטיבת ביניים ותיכון) לנערות בסיכון וקשיים רגשיים, האולפנה ממוקמת בדולב שבמטה בנימין ומשתייכת לרשת "בתי דולב לנוער".

## רקע
אולפנת דולב (נוסדה בשנת ה'תשמ"ז, 1987) היא פנימייה טיפולית ופוסט אשפוזית לנערות דתיות בגילאי 12 עד 21 בפיקוח משרד הרווחה ופנימייה טיפולית בפיקוח עליית הנוער. הנערות לומדות באולפנה בבית ספר מוכר ורשמי לחינוך מיוחד כוללני בפיקוח משרד החינוך. הנערות מאופיינות בעיקר עם קשיים לימודיים חברתיים התנהגותיים רגשיים ולעיתים אף נפשיים.

האולפנה הוקמה על ידי מקימי היישוב דולב.

לאולפנה מגיעות מכל הארץ נערות המופנות על ידי שירותי הרווחה ועליית הנוער.

המודל המשפחתי מהווה את אחת מאבני היסוד של האולפנה. התלמידות מתגוררות ב"משפחתונים",

באולפנה קיימות ארבע מסגרות:
# פנימייה פוסט אשפוזית בפיקוח אגף ילד ונוער משרד הרווחה
# פנימייה טיפולית בפיקוח אגף ילד ונוער משרד הרווחה.
# פנימייה טיפולית בפיקוח האגף לחינוך התיישבותי - עליית הנוער, משרד החינוך
# בית ספר לחינוך מיוחד כוללני, מוכר ורשמי בפיקוח משרד החינוך, אשר נותן מענה לימודי חינוכי וטיפולי לכלל החניכות.

## מגמות ותוכניות לימודים ייחודיות
* טיפוח החן והיופי – עיצוב שיער ואמנות האיפור
* מלונאות (בישול ואפיה)
* נגריה
* נפחות
* פיתוח קול
* אומנות
* כלביה
* שיאצו
* גאוגרפיה
* תזונה

## תוכנית שלושת השלבים
באולפנת דולב פותחה בשיתוף גף מו"פ ומינהל טכנולוגיה של משרד החינוך תוכנית ואפליקציה בת שלושה שלבים להגברת העצמאות והאחריות של כל תלמידה. כאשר בשלב הראשון התלמידה נזקקת להגנה צמודה ובשלב השלישי התלמידה עצמאית, אחראית ותורמת. בתוכנית מתקיים אחת לשבוע שיח של איש צוות עם התלמידה לקביעת יעד אישי שבועי ומשוב על השבוע ועל העמידה ביעדים.

## פרסים
*פרס החינוך הארצי לשנת תשע"ג
* פרס יו"ר הכנסת לשנת תשע"ה
* פרס מינהל החינוך הדתי לשנת תשס"ז
* פרס ארגון המורים לשנת תשע"ב
* פרס חינוך ישראלי לשנת תשע"ו

## קישורים חיצוניים

* אתר אולפנת דולב
* אתר רשת בתי דולב
* סרטון על אולפנת דולב
* מנהל האולפנה על האולפנה
* 
* לבנות לתלמידות זהות עצמית - ארץ בנימין גיליון 337 יוני 2007
* 

## הערות שוליים

קטגוריה:מועצה אזורית מטה בנימין: חינוך
דולב
קטגוריה:דולב
רודריגו גויס

**רודריגו סילבה דה גויס** (בפורטוגזית: **Rodrygo Silva de Goes**; נולד ב-9 בינואר 2001), המוכר בשמו הפרטי **רודריגו**, הוא כדורגלן ברזילאי המשחק בעמדות הקיצוני והחלוץ בריאל מדריד ובנבחרת ברזיל.

## קריירת מועדונים
### סנטוס
ב-21 ביולי 2017 רודריגו חתם על החוזה המקצועי הראשון שלו בסנטוס.
ב-4 בפברואר באותה השנה ערך את הופעת הבכורה שלו בסנטוס נגד אתלטיקו מיניירו בניצחון 1–3. ב-25 בינואר 2018 כבש שער בכורה בניצחון 1–3 על פונטה פרטה.

### ריאל מדריד
ב-15 ביוני 2018 הגיעו ריאל מדריד וסנטוס להסכם על רכישת רודריגו תמורת 45 מיליון אירו. רודריגו הוצג בשורות הלבנים שנה לאחר מכן, ב-18 ביוני 2019.

ב-25 בספטמבר 2019 הבקיע את שער הבכורה הרשמי שלו בריאל מדריד במשחק הליגה מול אוססונה בדקה ה-72.

ב-6 בנובמבר 2019 כבש את השלושער הראשון שלו במדי ריאל מדריד, בניצחון 0–6 על גלאטסראיי בליגת האלופות. בעקבות השלושער הפך לשחקן השני הכי צעיר במדי ריאל מדריד שכובש שלושער (אחרי ראול גונזלס).

### נבחרת ברזיל
ב-15 בנובמבר 2019 ערך רודריגו את הופעת הבכורה שלו בנבחרת בהפסד 0–1 לנבחרת ארגנטינה.

נכלל בסגל נבחרת ברזיל לטורניר מונדיאל 2022.

נכלל בסגל נבחרת ברזיל לטורניר קופה אמריקה 2024.

## חיים אישיים
אביו של רודריגו, אריק באטיסטה דה גויס, הוא כדורגלן עבר אשר שיחק כמגן ימני במספר רמות של הכדורגל הברזילאי, והגבוהה שבהן היא סריה B.

בפברואר 2022 נולדו לרודריגו והקוסמטרית הברזילאית פמלה כריסטינה קוסטה בנים תאומים.

רודריגו מגדיר עצמו כנוצרי.

## תארים
;סנטוס
* אליפות סאו פאולו בכדורגל: 2018

;ריאל מדריד
* הגביע הספרדי: 2022/2023
* הסופר קאפ הספרדי: 2020, 2021/2022
* אליפות ספרד: 2019/2020, 2021/2022, 2023/2024
* ליגת האלופות: 2021/2022, 2024/2023
* הסופר קאפ האירופי: 2022, 2024
* אליפות העולם לקבוצות: 2023

## קישורים חיצוניים

*Real Madrid profile

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סנטוס
קטגוריה:כדורגלני ריאל מדריד
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ברזילאים בספרד
קטגוריה:ברזילאים שנולדו ב-2001
פדרו מורנס

**פדרו מורנס** (בספרדית: **Pedro de Morenés y Álvarez de Eulate**; נולד ב-17 בספטמבר 1948) הוא פוליטיקאי ספרדי שכיהן כשר הביטחון של ספרד וכיהן כשגריר ספרד בארצות הברית עד לשנת 2018.

## חייו
פדרו מורנס נולד ב-17 בספטמבר 1948 בלאס ארנס שבביסקייה לחוסה מריה ודונה אנה, אביו חוסה, הוא בן למשפחת אצולה ספרדית. הוא למד משפטים באוניברסיטת נברה שבפמפלונה והמשיך ללימודי מינהל עסקים באוניברסיטת דיוסטו. יש לו תואר שני בניהול ספינות ובכלכלה ממכון ברמן לספינות וכלכלה.

בשנת 1979 פדרו מורנס התחיל לעבוד כעורך דין בחברה פרטית ובשנת 1991 החל לעבוד במשרד ממשלתי. בשנת 1994 הוא מונה למנהל תחום בניית ספינות במכון הלאומי לתעשייה. בשנת 1996 הוא הועבר למשרד ההגנה ובשנת 2000 למשרד הפנים.

בשנת 2009 הוא התחיל לעבוד בתפקידי ניהול במערכת תעשיות ביטחוניות הספרדית. בדצמבר 2011 הוא מונה לשר ההגנה.

לאחר סיום כהונת שר, בשנת 2017 פדרו מורנס מונה לשגריר ספרד בארצות הברית כיהן בתפקיד זה עד לספטמבר 2018.

## קישורים חיצוניים

* קורות חיים

## הערות שוליים

קטגוריה:קצרמר דיפלומטים
קטגוריה:פוליטיקאים ספרדים
קטגוריה:שרי ההגנה של ספרד
קטגוריה:שגרירי ספרד
קטגוריה:שגרירים בארצות הברית
קטגוריה:ספרדים שנולדו ב-1948
רולינג סטון טופ 200

[ממוזער| לוגו מגזין ה[רולינג סטון]]
**רולינג סטון טופ 200** (באנגלית: **Rolling Stone Top 200**) היה מצעד אלבומים אמריקאי, שהתפרסם מדי שבוע על ידי מגזין הרולינג סטון. מצעד האלבומים הסתמך על מכירות פיזיות ודיגיטליות, תוך הסתמכות על נתוני הזרמת מדיה (הן של האלבום והן של השירים באלבום).

בשונה ממצעד הבילבורד 200 והבילבורד הוט 100, מצעד זה לא הסתמך על נתוני רדיו. מצעד האלבומים פורסם לראשונה ב-2 ביולי 2019. האלבום הראשון אשר כבש את פסגת המצעד היה *Help Us Stranger*, של הלהקה האמריקאית, הראקונטורס. המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021.

## רקע

במאי 2019, נודע כי מגזין הרולינג סטון יתחרה עם מצעד האלבומים המוכר בילבורד 200, ויפרסם גם כן מצעד שבועי הכולל בתוכו 200 אלבומים שונים. מצעד האלבומים התבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021.

האלבום האחרון שהגיע למקום הראשון ברולינג סטון טופ 200 היה *[[Certified Lover Boy]]* של דרייק, שעשה זאת עם מכירות של למעלה מ-63,000 עותקים בשבוע השמיני ליציאתו.

## ראו גם
*רולינג סטון טופ 100
*בילבורד 200

## קישורים חיצוניים
* 

## הערות שוליים

קטגוריה:מצעדי הרולינג סטון
סולימני

**סולימני**, **סלימאני** או **סולימאני** הוא שם משפחה פרסי המבוסס על שמו של המלך שלמה.

קטגוריה:שמות משפחה המבוססים על השם שלמה
קטגוריה:שמות משפחה ערביים
הגופים הדדיים

**הגופים הדדיים** או **הגופים הפטמתיים** או ה**ממילריים** (באנגלית: **Mammillary body**) הם זוג גופים קטנים ומעוגלים הממוקמים על פני השטח התחתונים של ההיפותלמוס, במוח הביניים שבמערכת העצבים המרכזית. הגופים מהווים חלק מהמערכת הלימבית - הם מחוברים לקצהו של הפורניקס, אשר מעביר אליהם אותות עצביים מההיפוקמפוס ומהאמיגדלה ומהם המידע מועבר אל הגרעינים השונים בהיפותלמוס. לגופים ככל הנראה תפקיד משמעותי ביצירת הזיכרון. הגופים כוללים שתי קבוצות של גרעינים - הגרעינים המרכזיים והגרעינים הצדיים. נוירואנטומיסטים שונים סיווגו את הגופים הדדיים כחלק אינטגרלי ממבנה ההיפותלמוס. אנטומיסטים מוקדמים חשבו את צורתם לצורה של פטמה - ומכאן שמם.

לגופים הדדיים תפקיד משמעותי ביצירת זיכרון אירועי, וזאת בשל היותם גורם המקשר בין התלמוס וההיפוקמפוס. כמו כן, בניסוי שנערך בעכברים עם פגיעות יזומות בגרעין המרכזי של הגופים הדדיים, נמצאו נזקים ופערים בזיכרון המרחבי.

נזק לגופים הדדיים הנגרם ממחסור בתיאמין עלול להוות פתוגנזה לתסמונת ורניקה-קורסקוף (קיומן במקביל של תסמונת ורניקה ותסמונת קורסקוף). אחד התסמינים העיקריים של התסמונת הוא אמנזיה אנטרוגרדית, מה שמצביע על חשיבותם של הגופים הדדיים בתהליכי הזיכרון השונים. כמו כן, ניוון של הגופים הדדיים הוא תסמין של מחלות אחרות - ציסטה קולואידית בחדר השלישי, מחלת אלצהיימר, סכיזופרניה, אי ספיקת לב ודום נשימה בשינה. על אף הידע שקיים כיום אודות הגופים הדדיים, תפקודם המדויק טרם ברור לחלוטין.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המערכת הלימבית
קטגוריה:מוח הביניים
שונה מהנוף

"**שונה מהנוף**" הוא סינגל שהוקלט על ידי הזמרת הישראלית עדן בן זקן בשיתוף הזמר והמוזיקאי עדן חסון. השיר יצא לאור ב-4 ביולי 2019, על ידי חברת התקליטים הישראלית Mobile1 Music, כסינגל שלא מתוך אלבום. סינגל זה יצא כחלק מקידום מסע ההופעות המשותפות של בן זקן וחסון.

עם יציאתו נכנס השיר אל המקום ה-3 במצעד של מדיה פורסט.

## רקע וכתיבה
השיר נכתב והולחן על ידי עדן חסון והופק על ידי חסון, יעקב למאי. כמו כן, השיר הוא שיר בסגנון הפופ לטיני.

## וידאו קליפ
את הווידאו קליפ המלא של השיר, העלתה עדן בן זקן לערוץ היוטיוב שלה ב-4 ביולי 2019. נכון לנובמבר 2025, לשיר יש למעלה מ-8.4 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים על אלכוהול
קטגוריה:שירי פופ לטיניים
קטגוריה:סינגלים בהוצאת Mobile1 Music
רולינג סטון טופ 100

[ממוזער| לוגו מגזין ה[רולינג סטון]]
**רולינג סטון טופ 100** (באנגלית: **Rolling Stone Top 100**) היה מצעד שירים אמריקאי, שהתפרסם מדי שבוע על ידי מגזין הרולינג סטון. מצעד השירים הסתמך על מכירות שירים דיגיטליות, תוך הסתמכות על הזרמות מדיה מרשתות סטרימינג שונות. בנוסף לכך, המצעד לא הסתמך על נתוני רדיו, בשונה ממצעד הבילבורד הוט 100.

השיר הראשון שהגיע למקום הראשון ברולינג סטון טופ 100 היה "Old Town Road" של הראפר האמריקאי ליל נאז X.

המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021.

## רקע

בתחילת חודש יולי 2019 השיק מגזין הרולינג סטון את המצעד במטרה להתחרות עם מצעד השירים המוכר בילבורד הוט 100. המצעד השבועי כולל בתוכו 100 שירים שונים. מצעד הפזמונים מתבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021.

השיר האחרון שהגיע למקום הראשון ברולינג סטון טופ 100 היה "Easy on Me" של אדל, שעשה זאת עם מכירות של למעלה מ-400,000 עותקים בשבוע בכורתו.

## ראו גם
* רולינג סטון טופ 200
*בילבורד הוט 100

## קישורים חיצוניים
* 

## הערות שוליים

קטגוריה:מצעדי הרולינג סטון
ינקלביץ

**ינקלביץ** (גם: **ינקלביץ**', **ז'אנקלביץ**, **ז'נקלביץ**, **ז'אנקלביץ**') הוא שם משפחה שמשמעותו "בן יעקב".

קטגוריה:שמות משפחה אשכנזיים
קטגוריה:שמות משפחה המבוססים על השם יעקב
נעים זילכה

**נעים זילכה** (בערבית: **نعيم زلخة**; בגדאד 1879–1929) היה יהודי עיראקי מהקהילה היהודית בבגדאד, עורך דין ושופט, חבר בית הנבחרים העיראקי ופעיל בקהילה היהודית בעיראק.

## קורות חיים
ב-1904 החל זילכה לעבוד בתחום המשפטים בבגדאד, עיר הולדתו. ב-1908 היה לשופט בבית-המשפט לערעורים בביירות, כשהוא מחזיק בתפקידו זה למעלה מעשר שנים עד מינויו לסגן נשיא בית-המשפט. בשנת 1921 חזר לעיראק והפך לסגן נשיא בתי המשפט האזרחי בבצרה, ובשנת 1922 לנשיא בית המשפט המחוזי של מחוז דיאלא. הוא נבחר לבית הנבחרים של עיראק בשנת 1925 ונשאר שם עד מותו. היה אחד היהודים הצעירים המעטים בבית הנבחרים העיראקי שהיה לו האומץ להביע התנגדות לממשלה. בשנת 1925 גם התמנה, במקביל לעבודתו בפרלמנט, למרצה בבית הספר למשפטים בבגדאד, והיה פעיל במועצת הקהילה היהודית; הוא נבחר ליו"ר "ועדת ג'שמי", הממונה על ענייני החילונים של הקהילה היהודית, והחזיק בתפקיד זה עד מותו. הוא עשה ניסיונות להכניס רפורמות בחיי הקהילה היהודית ולהגביל את השפעתם של נכבדים דתיים ועשירים; הצליח לאלץ את הרב עזרא דנגור להתפטר מתפקידו כראש הקהילה. מותו הפתאומי של זילכה שם קץ לרפורמות שיזם.

אחיו היה רבי אפרים כהן.

## הערות שוליים

קטגוריה:יהדות בגדאד: אישים
קטגוריה:פוליטיקאים יהודים עיראקים
קטגוריה:משפטנים יהודים עיראקים
קטגוריה:עורכי דין יהודים עיראקים
קטגוריה:שופטים יהודים עיראקים
קטגוריה:יהודים חברי הפרלמנט העיראקי
קטגוריה:ילידי 1879
קטגוריה:נפטרים ב-1929
ריקארד אולסון

**ריקארד אולסון** (בשוודית: **Rickard Olsson**; נולד ב-7 בפברואר 1967) הוא מנחה טלוויזיה שוודי.

## ביוגרפיה
אולסון ביבלה, הוא למד לימודי תרבות באוניברסיטת ארברו.

### קריירה
אולסון החל את הקריירה שלו ברדיו של יבלבורג.

מ-2005 ועד 2008 הנחה את תוכנית הלוטו "Bingolotto".

ב-2005 שיחק במיני סדרה "Medicinmannen" באותה שנה זכה בפרס מטעם המגזין "Se & Hör" בקטגוריית האישיות הטלוויזיונית הטובה ביותר.

ב-2006 הנחה את טקס חלוקת הפרסים הטלוויזיוני "Aftonbladets TV-pris" באותה שנה הופיע ככתב טלוויזיה בסרט "When Darkness Falls".

ב-2007 הנחה את טקס חלוקת פרסי הטלוויזיה השוודית "Kristallen" עבור ערוץ TV4 וביצע זאת פעם נוספת ב-2009 כמנחה יחיד.

ב-2008 החל להגיש את תוכנית חידות הטריוויה "Vem vet mest?", באותה שנה גם הופיע בהפקה בתיאטרון Göta Lejon בסטוקהולם של הצגה המבוססת על ספר ילדים.

ב-2009 היה מועמד ל-"Stora radiopriset", פרס רדיו שוודי.

ב-2010 הנחה את משחק הטלוויזיה "Bubblan" בערוץ SVT1, בשנה זו גם דובב את קן בדיבוב השוודי של צעצוע של סיפור 3.

ב-2011 הנחה את תחרות המלודיפסטיבלן ביחד עם מרי סרנהולט.

ב-2012 החל להנחות את תוכנית המציאות לילדים "Wild Kids".

## קישורים חיצוניים

*

קטגוריה:מנחי טלוויזיה שוודים
קטגוריה:שוודים שנולדו ב-1967
חוף לארס כריסטנסן

**חוף לארס כריסטנסן** (באנגלית: **Lars Christensen Coast**) הוא חוף באנטארקטיקה, הממוקם בין מונולית מוריי לבין ראשו של מדף הקרח אמרי.

## היסטוריה
### גילוי החוף ומקור שמו

אזור זה של חוף אנטארקטיקה התגלה על ידי ציידי לווייתנים נורווגיים שהיו מועסקים על ידי לארס כריסטנסן, מסאנדאפיורד שבנורווגיה. כריסטנסן עצמו השתתף בחלק מהמשלחות וחקר את האזור בין השנים 1937–1926.

חקר ומיפוי של הצד הדרומי-מערבי של מדף הקרח הושלמו על ידי משלחות חקר אוסטרליות במהלך שנות החמישים של המאה ה-20.

## קישורים חיצוניים
* חוף לארס כריסטנסן באתר הסקר הגאולוגי של ארצות הברית
* חוף לארס כריסטנסון באתר הגאזט האנטארקטי של ממשלת אוסטרליה
* חוף לארס כריסטנסן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור החוף

## הערות שוליים

לארס כריסטנסן
לארס כריסטנסן
ג'ון כריספינסון

**ג'ון כריספינסון** (בשוודית: **John Chrispinsson**; 13 בדצמבר 1956 – 3 באפריל 2017) היה עיתונאי ומגיש טלוויזיה שוודי.

## ביוגרפיה
כריספינסון נולד בסטוקהולם.

בתחילת עבודתו הוא הועסק במערכת העיתון "Expressen" וב-Sveriges Radio, הרדיו הציבורי של שוודיה.

ב-1988 החל לעבוד ב-SVT, רשות השידורים השוודית שם הגיש את תוכנית הבידור "Svepet" עד 1990.

הוא הנחה את מלודיפסטיבלן 1989 ביחד עם מלכת היופי איבון רידינג.

ב-1991 הגיש את תוכנית האירוח Caramba!.

ב-1993 הנחה את האירוויזיון לרוקדים צעירים ביחד עם אנלי אלהנקו.

ב-1995 הופיע בסרט "En på miljonen"

הוא הגיש את התוכנית "Röda rummet" שעסקה בתחום הספרות ובמסגרתה נערכה הצבעה של הרומנים הטובים ביותר של שוודיה שנכתבו במאה ה-20.

מ-2001 ועד 2011 הוא הגיש שידורים מתוך אירועי הענקת פרסי נובל בסטוקהולם.

ב-2011 קיבל מדליה מטעם האקדמיה השוודית המלכותית לאותיות, עתיקות ועתיקות.

הוא פרסם מספר ספרים שכתב, ספריו עסקו בין היתר בהיסטוריה של שוודיה.

ב-3 באפריל 2017 נפטר כריספינסון.

## קישורים חיצוניים

* 
* כתבה באתר gamla 

קטגוריה:עיתונאים שוודים
קטגוריה:מנחי טלוויזיה שוודים
קטגוריה:שוודים שנולדו ב-1956
קטגוריה:שוודים שנפטרו ב-2017
זוגות (חשש)

החשש מ**זוגות** הוא אמונה יהודית המופיעה בתלמוד הבבלי, ולפיה יש להימנע מעשיית דבר מספר זוגי של פעמים מחשש שהעושה כן יוזק על ידי שדים, או כשפים. לפי ההלכה אין צורך להקפיד על כך.

## מקורות
המקור המרכזי לחשש מזוגות נמצא בתלמוד בבלי במסכת פסחים:
איסור זוגות מוזכר גם במסכת ברכות דף נ"א. ואינו נמצא כלל בתלמוד הירושלמי.

התלמוד הבבלי משייך את מקור האיסור לתקופה התנאית ומצטט שתי ברייתות בנושא זה, אולם ברייתות אלה אינן נמצאות בידינו וייתכן שאלה אכן ברייתות אמוראיות ולא תנאיות.

## טעם החשש
בדברי התלמוד מבואר כי החשש הוא מהיזק שדים או כשפים, חלק מהפרשנים הוסיפו כי יש חשש שהאוכל או שותה "זוגות" יימשך לאמונה בשניות, במקום האמונה היהודית הדוגלת במונותאיזם. הסבר זה מתאים לעובדה שבארץ ישראל לא חששו לזוגות: היהודים בארץ ישראל לא חיו בשכנות לזורואסטרים שדגלו בשניות, ולכן לא היה חשש שיימשכו אחר אמונה זו, וממילא לא הייתה סיבה לגזור שם.

המאירי כתב כי חששות אלו הם .

## הגבלות
החשש מ"זוגות" הוא רק כאשר אוכל או שותה זוג בבת אחת ובהחלטה אחת, לכן מי שכוונתו הייתה לאכול אחד ולאחר מכן החליט לאכול עוד, או שיצא לשוק בין אכילה לאכילה אינו צריך לחשוש.

בסוגיית התלמוד מובאות דעות של כמה אמוראים לפיהם במספרים מסוימים אין חשש "זוגות". עולא סובר כי בעשר אין חשש, רב חסדא ורבה בר רב הונא סבורים כי גם בשמונה אין חשש, רבה ורב יוסף מוסיפים כי גם בשש אין חשש, ולפי אביי ורבא גם בארבע אין חשש זוגות. הגבלות אלו הם רק מחשש שדים, אך החשש מכשפים קיים גם במספרים אלו.

בתלמוד מובאת דעת רב דימי כי חשש זוגות באכילת ביצים, קישואים, אגוזים ודבר נוסף, מקורו בהלכה למשה מסיני, ומדרבנן הוסיפו את כל שאר הדברים כיוון שלא ידעו מהו הדבר הנוסף. לדעה זו, החשש בשאר הדברים הוא רק מכח ספק וחומרתו פחותה.

לדעת רב נחמן אין לחשוש ל"זוגות" בשתיית ארבע כוסות בליל הסדר מכיוון שבלילה זה יש שמירה מהמזיקים. בספר הזוהר נאמר כי אין לחשוש ל"זוגות" במצוות לחם משנה מכיוון ש"שלוחי מצווה אינם ניזוקים".

## בהלכה
בעלי התוספות כתבו כי למעשה אין נוהגים לחשוש ל"זוגות", מאחר שאין אותה "רוח רעה" שורה בארצותינו. הטור העתיק את דברי התלמוד כי אין לאכול ולשתות זוגות, אך בבית יוסף הקשה עליו מדברי התוספות שאין לחוש לכך. בשולחן ערוך ובמשנה תורה אין אזכור לחשש זוגות. הפוסקים נסמכים גם על דברי התלמוד כי מי שלא מקפיד בכך אין השדים מקפידים איתו.

על אף הסכמת רוב הפוסקים כי אין לחוש ל"זוגות", היו בודדים שחששו לכך. הרב חיים אלעזר שפירא הקפיד שלא לאכול או לשתות זוגות, מאחר שלדברי הגמרא גם מי שאינו מקפיד – "למיחש מיבעי", החזון איש הקפיד לא לאכול שתי ביצים יחד, כיוון שלדברי רב דימי זו הלכה למשה מסיני, לדעת הרב חיים הלברשטאם יש להימנע מלברך על זוגות.

## ראו גם
* טריסקאידקפוביה

## לקריאה נוספת
* יוסף יצחק לרנר, **שמירת הגוף והנפש** ירושלים ה'תשנ"ב, חלק א' סימן כ"ח, עמודים פט–צג
* 
* אריה נתנאל, **כשפים סגולות ומזיקים במשנת הרמב"ם: וקריאה חדשה בסוגיית "זוגות" בפרקי ערבי פסחים**, אסיף ה'תשע"ח עמודים 193–216
* יהודה לוי ואריה כרמל, **תקנות וגזירות שבטל טעמן**, המעין כ"ה ה'תשמ"ה, חלק ג' עמודים 3–11, חלק ד' עמודים 19–30

## קישורים חיצוניים
*  מתוך מיקרופדיה תלמודית

## הערות שוליים

קטגוריה:אמונות טפלות
קטגוריה:מיסטיקה יהודית
קטגוריה:שדים ביהדות
עמק ביברה

**עמק ביברה** (באנגלית: **Bibra Valley**) הוא עמק שאינו מכוסה קרח, ברכס בריטניה שבאנטארקטיקה.

העמק נמצא ממזרח למישור דאנום, 11 קילומטרים צפונית מזרחית להר הייבן.

גובהו של העמק 1,554 מטרים מעל פני הים.

## היסטוריה
### מקור השם
שם העמק ניתן לו על ידי משלחת החקר הגאולוגית של אוניברסיטת ואיקאטו שבהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי.

בדומה לאתרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית.

ביברה הוא שם ההיסטורי (מהתקופה הרומית) של אזור בבריטניה הרומית (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

## קישורים חיצוניים
* עמק ביברה באתר הסקר הגאולוגי של ארצות הברית
* עמק ביברה באתר הגאזט האנטארקטי של ממשלת אוסטרליה
* עמק ביברה באתר הגאזט האנטארקטי המשווה SCAR של ממשלת אוסטרליה
* תצלום עמק ביברה באתר הגאזט האנטארקטי של ממשלת ניו זילנד
* מפת אזור עמק ביברה

## הערות שוליים

ביברה
ביברה
נתיבים מהירים בגוש דן

מיזם **"נתיבים מהירים בגוש דן"** הוא שותפות ציבורית-פרטית להקמת נתיבי תחבורה ציבורית נפרד לאורך כביש 20 משפיים ועד מחלף מבוא איילון, וכן חניוני חנה וסע בקצוותיו ולאורך כביש 5 ממחלף קסם עד מחלף גלילות, אשר ישרתו את הבאים בשירותי הסעה ("שאטל") אל תוך גוש דן.

את המיזם, שעלותו מוערכת בשבעה מיליארד שקלים חדשים, מקדמת חברת נתיבי איילון וקבלנית ביצוע שטרם נבחרה, כאשר אחת המתמודדות היא חברת אלקטרה.

בדצמבר 2020 נחתם הסכם זיכיון עם קבוצה פרטית זוכה, חברת "נתיב לעיר".

## רקע
בינואר 2011 נחנך הנתיב המהיר בכביש 1, אשר מתיימר להוריד מהכביש כל יום אלפי כלי רכב ולעודד שימוש בתחבורה ציבורית בישראל, כך שיש מומחי תחבורה שמשווים את ההשפעה לזו של רכבת אף על פי ששיטת הבנייה היא פרטית תמורת זכיינות גביית האגרה למשך 30 שנה.

בשנת 2013 נולד הרעיון להקים נתיב מהיר גם בחלקים אחרים של גוש דן בעקבות ההצלחה, ובפברואר 2017 פורסם המכרז המקדים לפרויקט החדש (PQ) אליו ניגשו חברות רבות מתחום התחבורה, אף על פי שלפי התכנון לא יהיה מדובר בכביש אגרה אלא לשימוש של התחבורה הציבורית; עם זאת יתאפשר השימוש בנתיב לרכב ובו נסיעה משותפת של 3 נוסעים ומעלה( נתיב רב-תפוסה).

ביולי 2019 החלו עבודות התשתית להקמת אותם נתיבים, אשר צפויות להסתיים בשנת 2025.

בעקבות התפרצות נגיף הקורונה בתחילת 2020 והתקנות לשעת חירום של ממשלת ישראל, תנועת המכוניות בכבישים הצטמצמה באופן ניכר. כתוצאה מכך הואצו העבודות על המיזם. משרד התחבורה והבטיחות בדרכים תקצב אותו לשם כך ב-21 מיליון שקלים.

## מסלול וחניונים
במסגרת המיזם ייסלל נתיב ייעודי מאזור מחלף פולג ולאורך נתיבי איילון ועד למחלף מבוא איילון שיתבצע על ידי חברת נתיבי איילון. כמו כן, הזכיין יקים את הנתיב בכביש 541 משפיים ועד רעננה.

ביצוע הפרויקט נעשה בחלקו בבניית נתיבי נסיעה חדשים לגמרי, עליהם ייסללו נתיבי התחבורה הציבורית, מבלי לפגוע בנסיעת כלי הרכב הפרטיים. למעט בכניסה לתל אביב ולאורכו שם הוגדר נתיב קיים כנתיב רב-תפוסה. כך למעשה למעט חלקים מסוימים - מדובר בהרחבה של הכבישים, ובפרויקט הנדסי מורכב במיוחד, שכן בכביש 5 נדרשה הקמת כלונסאות מעל הגן הלאומי ירקון ובכביש 20 נדרש "גילוח" של הרים. בנוסף, החיבור בין כביש 5 לכביש 20 דורש הקמת שני גשרי ענק.

הזכיין יפעיל 10 קווים מהחניונים בשפיים ובמבוא איילון, כאשר כלל החניונים ותכולתם הם:

## קישורים חיצוניים
* 
* 
* ליאור נגה, פרויקט הענק של הנתיבים המהירים בגוש דן יוצא לדרך, באתר "ביזנעס", 20 בינואר 2019

## הערות שוליים

קטגוריה:מיזמי שותפות ציבורית-פרטית בישראל
קטגוריה:נתיבי איילון
קטגוריה:גוש דן: תחבורה
קטגוריה:ישראל: תחבורה ציבורית
קטגוריה:שנות ה-2020 בישראל
קטגוריה:ישראל: מיזמי תחבורה עתידיים
Superstar (שיר של מדונה)

**Superstar** (בעברית: **סופרסטאר**) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה ה-12, MDNA. השיר יצא לאור ב-3 בדצמבר 2012, כסינגל השיווקי מתוך האלבום על ידי חברת התקליטים אינטרסקופ רקורדס.

השיר הגיע למקום ה-150 במצעד השירים הדיגיטליים הבינלאומיים של קוריאה הדרומית.

## רקע וכתיבה
השיר נכתב על ידי מדונה, הרדי מואנזה ומייקל מליח והופק על ידי מדונה ומואנזה גם כן. השיר זכה לביקורות מעורבות רבות.

בסמוך לצאתו הועלה השיר לרשת הזרמת המדיה ספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים על תהילה
Mother's Daughter

"**Mother's Daughter**" (בעברית: "**[ה]בת של אמא**") הוא שיר של הזמרת האמריקאית מיילי סיירוס, מתוך המיני-אלבום השני שלה She Is Coming. הסינגל יצא לאור ב-11 ביוני 2019, על ידי תקליטי RCA.

עם יציאתו נכנס השיר אל המקום ה-54 במצעד הבילבורד הוט 100.

## רקע וכתיבה
השיר נכתב על ידי מיילי סיירוס, אנדרו וויאט ואלמה והופק על ידי טאי קית' ואנדרו וויאט. עם השיר הופיעה סיירוס לראשונה במסגרת הופעה שהתקיימה ב-BBC1, ביחד עם השירים "Cattitude" ו-"".

בסמוך לצאתו עלה השיר לרשת הזרמת המדיה ספוטיפיי.

## השפעה
ב-22 באוקטובר 2020 ממשלת פולין אסרה על כל סוגי ההפלות במדינה, גם במקרה של מום בעובר. בשל כך, "Mother's Daughter" הפך לוויראלי בפולין, והפך לאחד השירים המושמעים ביותר. אלפי נשים יצאו לרחובות כדי לדרוש אי הפללה כשהן נושאות כרזות עם מילים מתוך השיר. התופעה תועדה בתמונות שהופצו באינטרנט, כמו גם הופצו קטעי וידאו של המפגינות שרות את השיר. את התוכן שיתפה סיירוס ברשתות החברתיות שלה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי מיילי סיירוס
קטגוריה:שירים על אמהות
קטגוריה:שירים עם נושאים פמיניסטיים
קטגוריה:זוכי פרס הווידאו קליפים של MTV: קליפים
קטגוריה:שירי פלטינה כפולה בברזיל
קטגוריה:סינגלים בהוצאת RCA רקורדס
Tropico

***Tropico*** (בעברית: "**טרופיקו**") הוא המיני-אלבום הרביעי של הזמרת-יוצרת האמריקאית לנה דל ריי, אשר יצא לאור ב-6 בדצמבר 2013, על ידי חברות התקליטים פולידור רקורדס ואינטרסקופ רקורדס. על גבי המיני-אלבום יצא סרט בעל אותו שם. כמו כן, מתפקד המיני-אלבום גם כפסקול.

הסרט הקצר "Tropico", נכלל במיני-אלבום עצמו, ואורכו כמעט חצי שעה.

## רשימת רצועות

## קישורים חיצוניים

* הסרט המלא Tropico באתר יוטיוב

## הערות שוליים

קטגוריה:מיני-אלבומים מ-2013
קטגוריה:פסקולים מ-2013
קטגוריה:אלבומי לנה דל ריי
קטגוריה:אלבומים חזותיים
קטגוריה:פסקולי סרטים
קטגוריה:מיני-אלבומים באנגלית
קטגוריה:פסקולים באנגלית
קטגוריה:תיאורים תרבותיים של מרילין מונרו
קטגוריה:מיני-אלבומי חברת אינטרסקופ רקורדס
אפולוניוס

**אַפּוֹלוֹנְיוֹס** או **אַפּוֹלוֹניוּס**, ביוונית: Απολλώνιος, הוא שם פרטי. זהו שם תאופורי הנגזר משם האל אפולו.

קטגוריה:שמות פרטיים
קטגוריה:שמות פרטיים תאופורים
On a Roll

**On a Roll** (בעברית: **על הגל**) הוא שיר של הזמרת האמריקאית מיילי סיירוס, אשר מופיעה תחת הכינוי **"אשלי או"**, מתוך הפרק "רייצ'ל, ג'ק ואשלי טו" של מיני-סדרת הדרמה "מראה שחורה" בהשתתפותה של סיירוס. הסינגל יצא לאור ב-14 ביוני 2019, על ידי תקליטי RCA.

עם יציאתו נכנס השיר אל המקום ה-71 במצעד הסינגלים הבריטי.

## רקע
השיר נכתב על ידי מיילי סיירוס, צ'ארלי ברוקר וטרנט רזנור, הולחן על ידי רזנור והופק על ידי האיש הנעלם. הווידאו קליפ הרשמי שיצא עבור השיר, הועלה לערוץ היוטיוב של נטפליקס והצליח לצבור 11 מיליון צפיות.

בסמוך לצאתו עלה השיר לרשת הזרמת המדיה ספוטיפיי.

## רשימת השמעה
***הורדה דיגיטלית:**

On a Roll" – 2:34"

Right Where I Belong" – 2:11"

## מיקומי שיא

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירים באנגלית
קטגוריה:שירים מסדרות טלוויזיה
קטגוריה:סינגלים בהוצאת RCA רקורדס
קרייזלר רויאל

**קרייזלר רויאל** (באנגלית: **Chrysler Royal**) היא מכונית סלון מתוצרת יצרנית הרכב האמריקאית **[[קרייזלר]]** שיוצרה בין השנים 1933–1950 בארצות הברית.

יוצרו 509,874 יחידות.

## תצורות
* 4 דלתות - סדאן.
* 2 דלתות - קופה.
* 2 דלתות - קבריולה.

## סדרות "קרייזלר רויאל"

* "Serie CT" - יוצרה בשנת 1933, יוצרו 10,389 יחידות. הורכב מנועים 6 צילינדרים, 4,485 סמ"ק.
* "Serie C16" - יוצרה בשנת 1937, יוצרו 86,000 יחידות. הורכב מנוע 6 צילינדרים.
* "Serie C18" - יוצרה בשנת 1938, יוצרו 43,300 יחידות. הורכבו מנועי 6 צילינדרים.
* "Serie C22" - יוצרה בשנת 1939, לאחר שהדגם עבר מתיחת פנים יסודית, יוצרו 60,001 יחידות המפיקות 100 כ"ס, 107 כ"ס.
* "Serie C25" - יוצרה בשנת 1940, יוצרו 73,998 יחידות.
* "Serie C28" - יוצרה בשנת 1941, יוצרו 136,701 יחידות.
* "Serie C34" - יוצרה בשנת 1942, יוצרו 23,991 יחידות.
* "Serie C38S" - יוצרה בין השנים 1946–1948, יוצרו 31,731 יחידות.
* "Serie C45S / C48S" - יוצרה בין השנים 1949–1950, בשנת 1949 יוצרו 19,076 יחידות, בשנת 1950 יוצרו 24,687 יחידות.

## תמונות

קובץ:Chrysler Royal De Luxe Convertible Coupe 1937.jpg | "קרייזלר רויאל", סדרה "C16", שנת 1937 - קבריולה
קובץ:Chrysler Royal C-18 4-Door Sedan 1938.jpg  | "קרייזלר רויאל", סדרה "C18", שנת 1938
קובץ:38chryC18.jpg | "קרייזלר רויאל", סדרה "C18"
קובץ:Chrysler Royal C-18 4-Door Sedan 1938 3.jpg | "קרייזלר רויאל", סדרה "C18"
קובץ:Chrysler Royal Sedan hl.jpg | "קרייזלר רויאל", סדרה "C22"
קובץ:Chrysler Royal Series C-22 4-Door Sedan 1939.jpg | "קרייזלר רויאל", סדרה "C22", שנת 1939
קובץ:Chrysler Royal Sedan i.jpg | "קרייזלר רויאל", סדרה "C22" - מבט לתא הנהג
קובץ:Chrysler Corporation automobiles and vans. 1946-1951models - NARA - 283791.jpg | "קרייזלר רויאל", שנת 1950


## ראו גם
* קרייזלר
* דודג' קסטום רויאל
* דודג' רויאל

## קישורים חיצוניים
 (סדרה C16)
 (סדרה C18)
 (סדרה C22)
* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1933
קטגוריה:רכבי קרייזלר
קטגוריה:מכוניות אמריקאיות
דראגן צ'ביץ'

**דראגן צ'ביץ**' (בסרבית: **Драган Чавић**; נולד ב-10 במרץ 1958) היה נשיא רפובליקה סרפסקה (נובמבר 2002 - נובמבר 2006).

## ביוגרפיה
דראגן צ'ביץ' נולד ב-10 במרץ 1958 בזניצה בבוסניה והרצגובינה אז ביוגוסלביה. הוא למד בתיכון בעיר באניה לוקה ובשנת 1980 סיים אוניברסיטת בניה לוקה בתחום הכלכלה. הוא עבד ככלכלן במספר חברות ממשלתיות ופרטיות.

בשנת 1998 דראגן צ'ביץ נבחר לאספת הנבחרים של רפובליקה סרפסקה. בשנת 1998 הוא הודח מפעילות פוליטית על ידי נציג הקהילה הבינלאומית בגלל התנגדותו ליישום הסכם דייטון להסדרת המשבר הפוליטי באזור. החלטה זו בוטלה בשנת 1999.

בשנת 2002 הוא ניצח בבחירות לנשיא רפובליקה סרפסקה. הוא כיהן בתפקיד קדנציה של ארבע שנים ובבחירות של שנת 2006 הפסיד ל
מילן יליץ'. בעקבות הפסד זה, מפלגתו התפצלה, בשנת 2008 הוא הכריז על הקמת מפלגה חדשה, המפלגה הדמוקרטית. בשנת 2010 הוא נבחר לאספת הנבחרים מטעם מפלגה זו.

בשנת 2012 הוא השתתף בבחירות לראשות העיר באניה לוקה, אך הפסיד.

## קישורים חיצוניים

קטגוריה:רפובליקה סרפסקה: פוליטיקה
קטגוריה:פוליטיקאים בוסנים
קטגוריה:ילידי 1958
קרייזלר רויאל (אוסטרליה)

**קרייזלר רויאל (אוסטרליה)** (באנגלית: **Chrysler Royal (Australia)**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1957–1963 באוסטרליה.

## תצורות

* 4 דלתות - סדאן.
* 5 דלתות - סטיישן, יוצר בין השנים 1957–1959.
* 2 דלתות - טנדר בתצורת "Coupé utility" , יוצר בין השנים 1958-1961.
* אמבולנס.

## סדרות
* "AP1".
* "AP2".
* "AP3".

## תמונות

קובץ:1957 Chrysler Royal AP1 Sedan.jpg |"קרייזלר רויאל" סדרה "AP1", שנת 1957
קובץ:1957 Chrysler AP1 Royal sedan (6334126656).jpg |"קרייזלר רויאל" סדרה "AP1", שנת 1957
קובץ:Chrysler Royal AP2 V8 (16277372652).jpg |"קרייזלר רויאל" סדרה "AP2"
קובץ:Chrysler Royal AP2 V8 (16090670558).jpg |"קרייזלר רויאל" סדרה "AP2"
קובץ:1961 Chrysler AP3 Royal V8 sedan (6880176686).jpg |"קרייזלר רויאל" סדרה "AP3", שנת 1961
קובץ:1960 Chrysler AP3 Royal 6 sedan (6335231579).jpg |"קרייזלר רויאל" סדרה "AP3", שנת 1960
קובץ:Chrysler Royal AP3 V8 (16056181380).jpg |"קרייזלר רויאל" סדרה "AP3"
קובץ:Chrysler AP3 Royal hearse (5304421371).jpg |"קרייזלר רויאל" סדרה "AP3" - סטיישן
קובץ:Chrysler Royal hearse (AP3).JPG |"קרייזלר רויאל" סדרה "AP3" - סטיישן
קובץ:1960 Chrysler AP3 Royal 6 sedan (6335997600).jpg |"קרייזלר רויאל" סדרה "AP3", שנת 1960 - מבט למושב האחורי
קובץ:1960 Chrysler AP3 Royal 6 sedan (6335991060).jpg |"קרייזלר רויאל" סדרה "AP3", שנת 1960 - מבט לתא הנהג


## ראו גם
* קרייזלר
* דודג' קסטום רויאל

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1957
קטגוריה:כלי רכב המיוצרים באוסטרליה
קטגוריה:רכבי קרייזלר אוסטרליה
האי הגדול של בראילה

**האי הגדול של בראילה** (ברומנית: **Insula Mare a Brăilei**) הוא אי באפיק הדנובה, מול העיר בראילה.
## גאוגרפיה
בכניסת הדנובה למחוז בראילה יש כמה איים, שמפצלים אותה לשלוש זרועות, זרוע קרמנאה (Brațul Cremenea) המכונה גם "דנובה החדשה" במערב, זרוע ולצ'יו (Brațul Vâlciu) במרכז, זרוע מצ'ין (Brațul Măcin), המכונה גם "דנובה הישנה" במזרח.

האי הגדול של בראילה נמצא בין הזרועות ולצ'יו ומצ'ין, אורכו כ-60 קילומטרים, רוחבו כ-20 קילומטרים ושטחו כ-71 קילומטרים רבועים. בין הזרועות ולצ'יו וקרמנאה הנמצאים כמה איים קטנים המכונים יחד האי הקטן של בראילה.

על האי הגדול של בראילה יש שני יישובים חקלאיים, מראשו (Mărașu) ופרקציי (Frecăţei), בהם חיים כ-5,000 תושבים. בתקופה הקומוניסטית היו באי חמישה מחנות לחינוך מחדש והאסירים עבדו בייבוש הביצות ובבניית סכרים וכך נוצרו באי 681.3 קילומטרים רבועים של אדמה חקלאית, כש-70.84 קילומטרים רבועים מושקים באמצעות תעלות ומוגנים על ידי סכר באורך 23.5 קילומטרים.

בשנת 2012 חברת Agricost חכרה את השטח ל-20 שנה לצורכי ניצולו החקלאי. כעבור חמש שנים החברה נקנתה על ידי בעל הון מאיחוד האמירויות הערביות להמשך ניצול 57,000 ההקטרים של החווה. זאת החווה החקלאית הגדולה ביותר באירופה ולאחר השכלולים, שהוכנסו בתפעולה, גם המתקדמת ביותר באירופה.

באי הוקמה מצבה לזכר האסירים הפוליטיים שמתו תוך כדי עבודתם בייבוש הביצות.

## קישורים חיצוניים
* Baraganul dintre bratele Dunarii 
* Insula mare a Brăilei va fi exploatată de un șeic arab 

קטגוריה:בראילה
קטגוריה:דנובה: איים
קטגוריה:רומניה: איים
יחיא בן יחיא אל-לית'י

**אבו מוחמד יחיא בן יחיא בן כּת'יר אל-לית'י** (בערבית: **أبو محمد يحيى بن يحيى بن كثير الليثي**; 769–848) אשר נודע פשוט כ**יחיא בן יחיא**, היה מלומד מוסלמי אנדלוסי בולט. הוא היה האחראי העיקרי להפצת האסכולה המאלכית באל-אנדלוס. נוסף על כך, הוא נחשב לאדם העיקר שמסר והעביר הלאה את אמירותיו של האימאם מאלכ אבן אנס.

## חייו
הוא נולד באזור אלחסירס, למשפחה שמוצאה משבטי המסמודה הברברים. סבו השתתף בכיבוש המוסלמי של חצי האי האיברי על ידי טארק בן זיאד. מאוחר, יותר קיבל סבו את המשילות באזור אל-חסירס ומדינה-סידוניה על ידי אמיר קורדובה הראשון, עבד אל-רחמן. צאצאיו, בני אבו עיסא, יעלו לאחר מכן לשלטון בחברה האנדלוסית.

יחיא בן יחיא נסע למזרח בגיל צעיר ולמד אצל מאלכ אבן אנס, והפך לחסיד נלהב שלו. אל-אנדלוס בזמנו נשלט על ידי חסידיו של האימאם אל-אווזאי.

בשובו לאל-אנדלוס הוא התמקד בעבודתו כמלומד ובעל ידע. כחבר השורה (המועצה המייעצת שאמירים ושופטים היו צריכים להיוועץ בהם), הייתה לו השפעה עצומה על מינוי של תפקידים משפטיים. עם זאת, הוא עצמו מעולם לא קיבל עמדה משפטית. בתפקידו כחבר השורה הוא התקרב לשליט אל-אנדלוס, שהתרשם ככל הנראה מתבונתו וסמכותו בעניין האסלאמי. כך הוא הפך לחבר המשפיע ביותר של השורה, דבר שנתן לו את ההזדמנות למנות שופטים שגם העדיפו את האסכולה המאלכית. בסוף ימיו הייתה האסכולה המאלכית החשובה ביותר באל-אנדלוס.

בשלב מסוים הוא הואשם בהשתתפות במרי אזרחי, ולאחר מכן הוא נמלט מקורדובה כדי לחיות בין שבטי המסמודה ליד טולדו. הוא קיבל חנינה על ידי האמיר אל-חקם הראשון והורשה לחזור.

צאצאיו, בני אבו עיסא, הפכו גם הם לשחקנים רבי עוצמה בפוליטיקה של קורדובה.

כינויו "אל-לית'י" מגיע מכך שהוא היה משתייך לשבט הערבי אל-לית', שפירוש המילולי הוא "הליש".

## הערות שוליים

קטגוריה:אנשי דת מוסלמים
קטגוריה:ילידי 769
קטגוריה:נפטרים ב-848
פרידריך קראנביטר

**פרידריך קראנביטר** (בגרמנית: **Friedrich Kranebitter**; 1 ביולי 1903, וילדסהוט, אוסטרו-הונגריה – 20 בפברואר 1957, לינץ, אוסטריה) היה פושע מלחמה נאצי, מפקד משטרת הביטחון בחרקוב הכבושה בדרגת שטורמבנפיהרר אס-אס, שהיה שותף ברציחתם של 40,000 יהודים מבני יהדות אוקראינה.

## ביוגרפיה
הוא נולד ביולי 1903 לשוטר אדולף קראנביטר ולקרולינה באחוזת וילדסוט. תחילה למד בבית הספר בשרדינג, לאחר מכן בגימנסיה בווילהרינג. ברם, עקב השקפותיו הרדיקליות סולק מהגימנסיה והמשיך את לימודיו בעיר ריד אים אינקראייס .

לאחר השלמת לימודיו עבר לווינה, שבה למד משפטים ועבד כמאבטח במקביל. ב-1934 סיים תואר ראשון במשפטים.

כבר בעת לימודיו, במרץ 1931, הצטרף למפלגת הפועלים הגרמנית הלאומנית-סוציאליסטית. במרץ 1934 הצטרף לאס אס (חבר מספר 340 578) ובמרץ 1938 עבר במחלקת הגסטאפו בווינה.

בשנים 1940–1942 עמד בראש מחלקת II G (האמונה על בדיקת דואר, האזנות לשיחות טלפון ואבטחת אישים באירועים ציבוריים).

## מלחמת העולם השנייה
לאחר פרוץ מלחמת העולם השנייה ולאחר הפלישה הנאצית לברית המועצות, ב-25 בינואר 1942 הוא מונה למפקד משטרת הביטחון הנאצית ושירות הביטחון בעיר חרקוב שבאוקראינה. בעת מילוי תפקידו היה מעורב בחיסול יהודים בסיוע משאיות גז וניהל הוצאות להורג המוניות סמוך לעיר והיה אחראי לרצח אלפים. בהוראותו נרצחו 40 ילדים בבית החולים המקומי. לאחר שהצבא האדום שחרר את חרקוב, במשפט שנערך בעיר בדצמבר 1943 הואשם ברצח 40,000 איש

משנת 1943 עבד בגסטאפו בעיר ורונה תחת פיקודו של גרופנפיהרר אס אס וילהלם הרסטר. בתפקיד זה היה אחראי לאספקת רשימות יהודים למשלוח למחנות ההשמדה בפולין ולמחנות ריכוז בגרמניה. ב-12 ביולי 1944 הוציא להורג 70 אסירים במחנה פוסולי כאקט של ענישה. ביוני 1944 קיבל את עיטור צלב הברזל מדרגה 2. בעקבות התקדמות בעלות הברית הועבר מטה הגסטאפו לעיר בולצאנו ומיולי 1944 ועד פברואר 1945 שילח יהודים רבים למחנות. בהוראתו הוצאו להורג ב-12 בספטמבר 1944 23 אסירים.

## לאחר המלחמה
ב-13 במאי 1945 נעצר על ידי צבא ארצות הברית בבולצאנו והאמריקאים הסגירו אותו לידי הבריטים שכלאו אותו במחנה רימיני. בתחילת 1948 הועבר לידי פיקוד החקירות הפליליות של צבא ארצות הברית (United States Army Criminal Investigation Command) וביוני אותה שנה הוסגר לידי רשויות אוסטריה שכלאו אותו מחנה בפייסטריץ-אנ-דר-דראו.

בסופו של דבר בית משפט אוסטרי גזר עליו שנת מאסר אחת בלבד בשל חברותו במפלגה הנאצית וב-15 ביולי 1949 שוחרר. הוא מצא עבודה במפעל פלסטיק בעיר ולס ולאחר עבד כפקח ביטוח משריפות באוסטריה עילית. 

הוא מת מסרטן בשנת 1957.

## דמותו בתרבות
הסופר האוסטרי לודביג לאהר (Ludwig Laher) בספרו "גורקי" תיאר את סיפור חייו של קראנביטר.

## לקריאה נוספת
*Ludwig Laher. **Bitter. Roman.** — Göttingen: Wallstein Verlag, 2014. — .
*Ernst Klee. **Das Personenlexikon zum Dritten Reich. Wer war was vor und nach 1945.** — 2. Auflage. — Frankfurt am Main: Fischer-Taschenbuch-Verlag, 2007. — С. 335. — .

## קישורים חיצוניים
* על ספרו של לודוויג לאהר המגולל את חייו של פרידריך קראנביטר 
* סרטון באתר יוטיוב, אודות משפט ורשה. קראנביטר נראה בו בדקה 05:40.

## הערות שוליים

קטגוריה:פושעי מלחמה נאצים
קטגוריה:אנשי אס אס
קטגוריה:שואת יהודי אוקראינה
קטגוריה:נאצים
קטגוריה:גרמנים במלחמת העולם השנייה
קטגוריה:גרמנים שנולדו ב-1903
קטגוריה:גרמנים שנפטרו ב-1957
איוואן צ'יסוב

**איוואן מיכאילוביץ' חיסוב** (ברוסית: **Иван Михайлович Чисов**, 1911–1986) היה קצין בחיל האוויר הסובייטי ששרד נפילה מגובה של כ-7,000 מטרים (בקירוב 23,000 רגל).

## ביוגרפיה
לוטננט איוואן חיסוב היה נווט בחיל האוויר הסובייטי שטס בעיקר במטוס מפציץ מדגם אילושין Il-4 . ב-25 בינואר 1942 מטוסי קרב של הלופטוואפה פגעו במטוסו ואילצוהו לנטוש. ניקולאי זוגן, איש צוות שהיה על המטוס הפגוע, סיפר כי חיסוב זינק מן המטוס מגובה של כ-7,000 מטרים, אם כי לפי מקורות אחרים הקפיצה הייתה מגובה של 6,700 מטרים "בלבד" (זוגן עצמו חיכה עד שהמטוס היה בגובה 500 מטרים ורק אז זינק ממנו).

בעוד הקרב האווירי מתנהל, חיסוב לא פתח את המצנח שלו שכן הוא חשש שיהווה מטרה קלה למטוסים הגרמנים החגים סביבו. התוכנית שלו הייתה לצלול מטה עד שיהיה רחוק מספיק מאזור הקרב ורק אז לפתוח את המצנח. מפני שהאוויר בגובה כה רב הוא דליל מאוד, חיסוב איבד את הכרתו ולא משך את חבל פתיחת המצנח.

הוא פגע בערוץ מכוסה בשלג במהירות משוערת שנעה בין 190 ל-240 קילומטרים לשעה, החליק, התגלגל והמשיך ליפול לארץ. את הקרב האווירי ראו מן הארץ יחידת חיל רגלים תחת פיקודו של הקצין פאוול אלכסייביץ' בלוב. כאשר חיסוב הגיע לקרקע אנשי היחידה שעטו לעברו, הם היו המומים כשגילו שהוא חי אף על פי שהמצנח שלצידו לא נפרש. הוא שב להכרתו זמן קצר לאחר מכן.

חיסוב סבל מפגיעות אנושות, בכללם אגן שבור ופגיעות בעמוד השדרה. קצין רפואה רוסי ניתח אותו ובמשך תקופה של חודש מצבו היה קריטי. למרות הנחיתה האלימה והפגיעות הרבות שגופו ספג הוא החלים וחזר לטוס לאחר שלושה חודשים. הוא התעקש להישלח למשימות קרביות, אך מפקדיו סירבו לבקשתו ושלחו אותו להיות מאמן ניווט. תחת שירותו בחיל האוויר הסובייטי חיסוב השתתף ב-70 גיחות מבצעיות.

## אותות ועיטורים
* עיטור הדגל האדום
* עיטור מלחמת המולדת דרגה ראשונה
* מדליה לציון ההגנה על מוסקבה
* מדליה לציון ההגנה על סטלינגרד

## הערות שוליים

קטגוריה:אנשי הצבא האדום במלחמת העולם השנייה
קטגוריה:ניצולי תקריות ואסונות תעופה
קטגוריה:סובייטים שנולדו ב-1911
קטגוריה:סובייטים שנפטרו ב-1986
בעיית סיפוק אילוצים

**בעיית סיפוק אילוצים** היא בעיה של השמת ערכים למשתנים כך שיש אילוצים מסוימים בין ערכים של משתנים מסוימים.

## הגדרות
* משתנים – אחד או יותר משתנים.
* מרחב המצבים – כלל ההשמות האפשריות למשתנים.
* דומיין – דומיין של משתנה הוא הערכים האפשריים למשתנה זה.
* אילוצים – פונקציות שהערכים של המשתנים צריכים לקיים. כל פונקציה יכולה להכיל ערך אחד או יותר.

## דוגמאות
### חידת שמונה המלכות
ניתן להציג את חידת שמונה המלכות כבעיית סיפוק אילוצים בו יש שמונה משתנים, הדומיין הוא הצבה של כל הקומבינציות האפשריות של השמה של כלל מקומות הלוח לכל אחד מהמשתנים, ועבור כל זוג משתנים יש אילוץ שהם לא באותה שורה, טור או אלכסון.

מדוגמה זו ניתן לראות את חשיבותו של בחירת הדומיין, אם ייבחר הדומיין של כל הקומבינציות האפשריות כאשר לכל משתנה i מותר להיות רק על השורה מספר i אזי גודל הדומיין יקטן משמעותית וכן מספר הערכים האפשריים לכל משתנה.

## אלגוריתמים
על מנת למצוא השמה מספקת יש צורך להפעיל אלגוריתם חיפוש שינסה השמות על המשתנים עד שיימצא פתרון, מאחר שידועה כמות ההשמות שצריך לבצע (ככמות המשתנים) אין יתרון לאלגוריתם חיפוש לרוחב שנועד על מנת למצוא פתרון עם כמה שפחות צעדים, ועל כן משתמשים באלגוריתם חיפוש לעומק שהוא מהיר יותר או באלגוריתם חיפוש מקומי.

### AC-3
אלגוריתם AC-3 הוא אלגוריתם שנועד לצמצם את כמות הערכים האפשריים לכל משתנה על סמך הערכים שהושמו עד כה. האלגוריתם בודק עבור כל ערך של משתנה A האם עבור כל אחד מהמשתנים האחרים קיים ערך אפשרי כך שהאילוץ בין שני המשתנים לא מופר, אם קיים משתנה לו אין ערך כזה ניתן להסיר את הערך מהמשתנה A.

### אלגוריתם גישוש נסוג

אלגוריתם זה הוא אלגוריתם מבוסס חיפוש לעומק לפתרון בעיות סיפוק אילוצים. האלגוריתם בכל רמה מבצע השמה למשתנה אחר.

ההיוריסטיקה לבחירת סדר המשתנים היא המשתנה בעל מספר הערכים הנמוך יותר, כדי להקטין את העץ כמה שיותר, שבירת שוויון מתבצעת על ידי בחירת המשתנה עם מספר האילוצים הרב ביותר, כדי שכמה שיותר מהר נמצא סתירות.

ההיוריסטיקה לסדר השמת הערכים הערכים היא הערך שמאפשר כמה שיותר ערכים לשאר המשתנים בפעם הבאה, כדי לאפשר הכי הרבה סיכוי למצוא פתרון מוקדם. כמו כן בכל שלב מריצים את AC-3.

קטגוריה:בינה מלאכותית
גמר קופה אמריקה 2019

**גמר קופה אמריקה 2019** נערך ב-7 ביולי 2019 באצטדיון מרקנה, בריו דה ז'ניירו, ברזיל ובו ניצחה נבחרת ברזיל את נבחרת פרו 3–1 וזכתה במהדורת 2019 של טורניר קופה אמריקה.

## הדרך לגמר

## מהלך המשחק





**שופט**:  רוברטו טובאר
**קוונים**:  כריסטיאן שיימן,  קלאודיו ריוס 
**שופט רביעי**:  אלכסיס הררה 
**שופטי [[VAR (כדורגל)|VAR]]**: חוליו באסקוניאן,  ניקולס גאיו,  אלכסנדר גוסמן


## קישורים חיצוניים

* 

קטגוריה:משחקי גמר קופה אמריקה
קטגוריה:תחרויות כדורגל ב-2019
קטגוריה:ריו דה ז'ניירו: תחרויות כדורגל
קטגוריה:2019 באמריקה הדרומית